ดาวโจนส์ปรับตัวลดลง
หุ้นดาวโจนส์ปรับตัวลงส่งท้ายปี หลังคำขอผลประโยชน์ว่างงานลดลงขณะที่น้ำมันดิบปรับตัวลดลง&nbsp; ปิดตลาดต่ำกว่า 90 ดอลล่าร์
31 ธ.ค. 2553

หุ้นดาวโจนส์ปรับตัวลงส่งท้ายปี หลังคำขอผลประโยชน์ว่างงานลดลงขณะที่น้ำมันดิบปรับตัวลดลง  ปิดตลาดต่ำกว่า 90 ดอลล่าร์ 
หุ้นดาวโจนส์ในตลาดนิวยอร์กปิดตลาดวันที่ 31 ธ.ค. ลดลง 0.1% หรือ 15.67 จุด ที่ระดับ 11,569.71 ดัชนีเอสแอนด์พี 500 ลดลง 0.2% ที่ระดับ 1,257.88 โดยเอสแอนด์พี 500 ขยับขึ้น 13% ปีนี้ และ6.6% เดือนนี้ ซึ่งมากที่สุดตั้งแต่เดือนธ.ค. 2534
ดีลเลอร์ กล่าวว่า ไม่ประหลาดใจที่เห็นนักลงทุนพักชั่วครู่หลังจากเข้าซื้อหุ้นจนดันดัชนีให้สูงสุดในรอบ 2 ปีก่อนหน้านี้ แต่แรงส่งแง่บวกยังมีอยู่ อันเป็นเรื่องดีสำหรับปีหน้าหุ้นไม่ลดลงมากนัก 
หลังจากกระทรวงแรงงานรายงานว่าคำขอผลประโยชน์จากการว่างงานเป็นครั้งแรก ลดลง 34,000 เหลือ 388,000 รายในสัปดาห์สิ้นสุดวันที่ 25 ธ.ค ส่วนดัชนีสภาพธุรกิจของสถาบันบริหารการจัดหา ก็เพิ่มขึ้นเดือนธ.ค ในระดับสูงสุดรอบ 2 ทศวรรษส่วนน้ำมันดิบส่งมอบล่วงหน้าเดือนกพ. ลดลง 1.28 ดอลลาร์ ที่ระดับ 89.84 ดอลลาร์ต่อบาร์เรล นับเป็นระดับต่ำกว่า 90 ดอลลาร์ต่อบาร์เรลครั้งแรกในรอบกว่า 1 สัปดาห์ ทั้งยงเป็นการปรับตัวลงมากที่สุดตั้งแต่วันที่ 30 พย. หลังจากรัฐบาลรายงานว่าน้ำมันสำรองลดลง 1.26 ล้านบาร์เรล เหลือ 339.4 ล้านบาร์เรลในสัปดาห์สิ้นสุดวันที่ 24 ธ.ค
ด้าน ราคาน้ำมันดิบตลาดไนเม็กซ์ ปิดลบต่ำกว่า 90 ดอลลาร์ต่อบาร์เรลอีกครั้ง ขานรับข้อมูลสต๊อกพลังงานสหรัฐฯ ปรับลดน้อยกว่าที่คาดหมายไว้  โดยลดลง 1.28 ดอลลาร์ ปิดที่ 89.84 ดอลลาร์ต่อบาร์เรล ส่วน เบรนท์ลอนดอน งวดส่งมอบเดือนกุมภาพันธ์ ลดลง 1.05 ดอลลาร์ ปิดที่ 93.09 ดอลลาร์ต่อบาร์เรล  ด้าน ราคาทองคำตลาดโลก ปิดลดลง 7.60 ดอลลาร์สหรัฐต่อออนซ์ ปิดที่ 1405.90 ดอลลาร์สหรัฐต่อออนซ์